畢業生面試拒自我介紹!問申請原因竟咁答 HR勁嬲:差啲想講粗口
常言道「機會是留給有準備的人」,較早前有HR分享奇葩面試事件,有求職者應徵行政人員職位,竟穿T恤牛仔褲,被要求進行自我介紹時,又稱「CV(履歷)度咪有寫」。種種態度本已令人嘩然,怎料問及申請工作原因時,對方竟解釋「其實都係阿媽幫我申請嘅,我都係諗住上嚟睇吓環境嘅啫」,令樓主震驚不已,隨即請對方離開,直言「真係第一次見咁Kam(奇怪)嘅人」。事件惹來網民兩極看法,有人批評求職者態度惡劣,「極品中嘅極品」;亦有人覺得樓主都有責任,「你都係睇佢CV,啱心水至叫佢嚟見工」、「上到嚟又要講一次,咁不如Walk in面試」。
「宜家真係咩人都有」,樓主在香港討論區以「
」為題發帖,指公司正在招聘普通行政人員的職位,某日有位應屆畢業生前來面試,可惜只會面約5分鐘,便已決定請對方離開。事關對方竟然穿T恤配搭牛仔褲,令本來對衣着沒有要求的樓主只能無奈感嘆「係咩玩法」。其後樓主請對方自我介紹,卻被回覆「CV度咪有寫」,她強忍不滿再有禮詢問為何申請上述工作,豈料對方語出驚人,稱「其實都係阿媽幫我申請嘅,我都係諗住上嚟睇吓環境嘅啫」,令其憤怒不已「真係差啲講埋粗口」。樓主表示,自問曾和不少求職者進行面試,大呻「真係第一次見咁Kam嘅人」。
帖文引來網民兩極討論,有人斥該求職者態度惡劣,浪費雙方時間,「極品中嘅極品」、「富二代上嚟拎經驗」、「擺明被阿媽迫面試,上嚟當係應酬」、「你都算仁慈畀成5分鐘,畀着我一嘢就叫佢走」;有留言建議可這樣反擊,「你應該直接同佢講:『既然CV都已寫晒,我哋都無乜其他問題啦,你返去等消息啦』,『咁不如叫埋伯母上來一齊Interview啦』」。
惟有人反指樓主問問題缺乏技巧,「問個問題係問得好空泛,俾人寸係抵死」、「如果你問我點解要上嚟見工,我直接答你:『我要搵錢,你又要人,Deal唔Deal?』」、「最憨X係又要人哋Email CV,打晒之前做過啲乜,有晒公司名,上到嚟又要講一次,咁不如Walk in面試」、「你都係睇佢CV,啱心水至叫佢嚟見工」。不過有網民覺得自我介紹是基本步驟,「係想睇應徵者對答,因CV都可以別人幫手做」。
(香港討論區)